
REFERAT DE APROBARE


	Subsemnatul Dincă Florin Ionuţ, primar al Oraşului Boldeşti-Scăeni, supun spre analiza şi aprobarea Consiliului Local Proiectul de Hotărâre privind aprobarea achiziţionării de servicii juridice de consultanţă, asistenţă şi reprezentare.
	În baza OUG nr. 57/2019 privind Codul administrativ şi a Ordonanţei de Urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, vă prezint următoarele:
	Potrivit dispoziţiilor art.109 din OUG nr. 57/2019 privind Codul administrativ, reprezentarea în justiţie a unităţilor administrativ-teritoriale se asigură de către primar, iar primarul stă în judecată în calitate de reprezentant legal al unităţii administrativ-teritoriale, pentru apărarea drepturilor şi intereselor legitime ale acesteia, şi nu în nume personal.
În organigrama aparatului de specialitate al primarului nu figurează nici un post de consilier juridic.
Atribuţia de reprezentare în justiţie poate fi exercitată în numele primarului sau, după caz, al preşedintelui consiliului judeţean de către consilierul juridic din aparatul de specialitate ori de către un avocat angajat în condiţiile legii.
[bookmark: do|arI|al1]Potrivit art. I din O.U.G. nr. 26/2012 autorităţile administraţiei publice locale, indiferent de modul de finanţare şi subordonare care au în structura organizatorică personal propriu de specialitate juridică nu pot achiziţiona servicii juridice de consultanţă, de asistenţă şi/sau de reprezentare, decât în situaţii temeinic justificate, cu aprobarea consiliului local.
Faţă de cele mai sus prezentate, propun aprobarea achiziţionării de servicii juridice de consultanţă, asistenţă şi reprezentare, pentru o perioadă de 3 ani. 
   	În speranţa aprobării, vă mulţumesc anticipat !

